வை. பொன்னம்பலனார்
'''தமிழ் மறவர் வை. பொன்னம்பலனார்''' (30 சனவரி 1904 - 2 திசம்பர் 1972) ஆசிரியப் பணி வழியே தமிழுக்குத் தொண்டு செய்தவர். 
 
 == தொடக்க வாழ்க்கை ==
 இன்றைய [[அரியலூர் மாவட்டம்]]  [[உடையார்பாளையம் வட்டம்|உடையார்பாளையம் வட்டத்தில்]] உள்ள [[கீழமாளிகை ஊராட்சி|கீழமாளிகை]] என்னும் சிற்றூரில் பர்வதம்மாள்-வைத்தியலிங்கம் இணையருக்கு மகனாக 30 சனவரி 1904 அன்று பிறந்தார் பொன்னம்பலனார். இவருடன் பிறந்தவர்கள் நால்வர். தனித்தமிழ்ப் பற்றால் இவாின் இயற்பெயர் கனகசபை என்பதை  &quot;பொன்னம்பலம்&quot; என மாற்றிக்கொண்டார்.
 
 == கல்வி ==
 திண்ணைப் பள்ளிக்கூடத்தில் டொடக்கக் கல்வி பயின்றபின் [[திருவையாறு அரசர் கல்லூரி|திருவையாறு அரசர் கல்லூரியில்]] பயி்ன்றார். 1931-ல் புலவர் பட்டம் பெற்றார். [[தனித்தமிழ் இயக்கம்|தனித்தமிழ் இயக்கத்]] தந்தை [[மறைமலை அடிகள்|மறைமலை அடிகளின்]] மகன் திருநாவுக்கரசரின் நட்பால் மறைமலையாரின் தொடர்பு ஏற்பட்டது.  
 
 == ஆசிாியப்பணி ==
 புலவர் பட்டம் பெற்ற பொன்னம்பலனார் 1932-ல் சேலம் மாவட்டம் வேலூரில் உள்ள  [[கந்தசாமி கண்டார்]] அறக்கட்டளையைச் சார்ந்த உயர்நிலைப் பள்ளியில் தமிழாசிாியராகச் சேர்ந்தார். அப்பள்ளியில் 1947 வரை தமிழாசிாியராகப் பணியாற்றினார். 
 
 சேலம் நகராண்மை உயர்நிலைப்பள்ளியில் தமிழாசிாியராகப் பணியாற்றி போதுதான் &quot;தமிழ்த்தேசியத்தந்தை&quot; [[பெருஞ்சித்திரனார்]] இவரின் மாணவராக இருந்தார்.  [[பாவாணர்|பாவாணரின்]] தொடர்பும், [[பாரதிதாசன்|பாரதிதாசனின்]] தொடர்பும் இவருக்கு ஏற்பட்டது. [[மக்கள் தொகைக் கணக்கெடுப்பு|மக்கள் தொகைக் கணக்கெடுப்பின்போது]] அப்பணியில் அமர்த்தப்பட்ட இவர், பொதுமக்களின் [[வடமொழி|வடமொழிப்]] பெயர்களைத் தமிழ்ப்படுத்தி எழுதுவதை வழக்கமாகக் கொண்டிருந்தமையால் ஆசிரியப் பணியிலிருந்து இடைநீக்கம் செய்யப்பட்டுப் பின் மீண்டும் அமர்த்தப்பட்டார்.&lt;ref&gt;{{Citation|title=#340 ஆவன செய்வாரை ஆவணம் செய்வோம் 3.3 முனைவர் கி.குணத்தொகை தம்மைக் குறித்துத் தம் சொற்களில் #தென்மொழி|url=https://www.youtube.com/watch?v=ukTy5rjaAkU|accessdate=2023-04-05|language=ta-IN}}&lt;/ref&gt;
 
 1951-ல் திருச்சி மாவட்டத்தில் உள்ள முசிறி மாவட்ட மன்ற உயர்நிலைப் பள்ளியில் தமிழாசிாியராகப் பணியேற்றார். 1954 செந்துறை உயர்நிலைப்பள்ளியிலும், 1957-ல் இருந்து 1960 வரை அரவக்குறிச்சி உயர்நிலைப் பள்ளியில் பணியாற்றினார். பின்னர் பொன்பரப்பி உயர்நிலைப்பள்ளிக்கு மாற்றம் செய்யப்பட்டு இறுதியாக 1968-ல் [[தோகைமலை ஊராட்சி|தோகைமலை]] பள்ளியில் பணியாற்றி ஓய்வு பெற்றார்.
 
 == ''தமிழ் மறவர்'' பட்டம் ==
 1957-இல் பொன்னம்பலனாாின் துணிவைப்பாராட்டி தந்தை பொியாரின் கரங்களால் ''தமிழ் மறவர்'' என்னும் பட்டத்தை வழங்க ஆவண செய்தது. இவ்விழாவில் பாவாணரும், பாவேந்தரும் முன்னிலை வகித்தனர். அன்றிலிருந்து தமிழ் மறவர் என்றால் பொன்னம்பலனாரைக் குறிக்கும் பட்டமாக அமைந்தது.
 
 == இறப்பு == 
 பொன்னம்பலனார் 1972-ல் உடல்நலக் குறைவால் மருத்துவமனையில் சேர்க்கப்பட்டார்.  எனினும் மருத்துவம் பலனளிக்காமல் 2 திசம்பர் 1972 அன்று தன் 69-ஆம் அகவையில் காலமானார்.
 
 == வழிமரபினர் ==
 இவருக்கு கொற்றி, பகுத்தறிவு (பி. 1944) ஆகிய மகள்கள் பிறந்தனர். 
 
 கொற்றி,  சிவப்பிரகாசம் என்பாரைத் திருமணம் செய்தார்.&lt;ref&gt;{{Citation|title=ஆளுநரை எதிர்த்து மக்கள் வழக்கு தொடரமுடியாது {{!}} Thozhar Valasa Vallavan Latest Speech {{!}} Book Speech|url=https://www.youtube.com/watch?v=tLs1Afgny_I|accessdate=2023-04-10|language=ta-IN}}&lt;/ref&gt;
 
 [[சென்னை மாநிலக் கல்லூரி|சென்னை மாநிலக் கல்லூரியில்]] [[தாவரவியல்]] பேராசிரியராகப் பணியைத் தொடங்கிய பகுத்தறிவு, தமிழ்ப்பேராசிரியரான சாமி பிச்சைப்பிள்ளை (எ) அறவாணனைத் திருமணம் செய்தார். இறுதியாக 28 சூன் 2015 அன்று [[சென்னை|சென்னையில்]] காலமானார். இவ்விணையரின் மகன் அன்புநெடுமாறன், [[ஐக்கிய இராச்சியம்|ஒன்றிணைந்த அரசகத்தின்]] (பிரித்தானியம்) தலைநகர் [[இலண்டன்|இலண்டனில்]] வாழ்கிறார்.&lt;ref&gt;{{Cite web|url=http://muelangovan.blogspot.com/2015/06/|title=முனைவர் மு.இளங்கோவன் - Dr. Mu. Elangovan|website=muelangovan.blogspot.com|language=ta|access-date=2023-04-17}}&lt;/ref&gt; 
 
 == சான்று ==
 *ஆய்வுக் கோவை 2005 
 
 [[பகுப்பு:1904 பிறப்புகள்]]
 [[பகுப்பு:1972 இறப்புகள்]]